Neugersdorf

Neugersdorf er en by og en tidligere bykommune i Oberlausitz i den sørlige delen av Landkreis Görlitz i Direktionsbezirk Dresden i Fristaten Sachsen. Byen grenser i nord mot Ebersbach, i nordøst mot Eibau, i øst mot Leutersdorf, i sør mot Seifhennersdorf og i vest mot Böhmen i Tsjekkia.

Byen har 5 978 innbyggere (31. desember 2009).

Den 1. januar 2011 ble Neugersdorf slått sammen med Ebersbach til den nye kommunen Ebersbach-Neugersdorf.Öffentliche Bekanntmachungen: Entwurf der Vereinbarung über die Vereinigung der Städte Ebersbach/Sa. und Neugersdorf zur neuen Stadt „Ebersbach-Neugersdorf“., Neugersdorf, Meine Spreequellstadt (kommunens hjemmeside), 23. juli 2010

Historie
Neugersdorf ble første gangen nevnt i skriftlige kilder i mai 1306. I en nedtegnelse av Markgrevene Otto og Woldemar av Brandenburg, Lausitz og Landsberg, ble stedet omtalt under navnet Gherardesdorpp. 

Stedet ble deretter kalt Bösengerhardsdorff (1408), Gerhartstorff malum (1419) og  Bösengerisdorff (1419) – navn som kan antyde at uheldige økonomiske forhold tok overhånd. En annen mulig forklaring er at føydale gårdseiere angivelig skal ha plyndret stedet.

Den 10. juni 1429 ble landsbyen totalt ødelagt av husittene. Landsbyen ble i mer enn 200 år øde og dekt med skog, og en turbulent historie fulgte. Eierskapet endret seg igjen og igjen. I året 1657 ble landsbyen gjenoppbygd som det nye Gersdorf. De første innbyggerne var flyktninger som bygde 26 hus. Noen år senere kom nye flyktninger fra Böhmen, som bygde enda en landsby med 8 nye hus.

Ettersom landbruk ikke var tilstrekkelig til å overleve, utnyttet de nye innbyggerne sine medbragte kunnskaper innen veveri, og grunnla på denne måten en lang tradisjon innen tekstilarbeid i dette området.

Selv om begge landsbyene eksisterte uavhengig av hverandre, og hadde forskjellige grunneiere, vokste de gradvis sammen gjennom personlige kontakter, foreningsliv og offentlige instanser som kirke, brannvesen, standesamt, bank, jernbanestasjon og postkontor.

Landsbyen er i 1732 omtalt som Gerßdorff, i 1759 som Neu Giersdorff, i 1791 som Gersdorf, i 1834 som Neu-Gersdorf, og i 1875 som Neugersdorf bei Ebersbach.

Industriens fremvekst i området på 1800-tallet bragte også økonomisk velstand til Neugersdorf. Villaer, nye bolighus, kontorbygg og fabrikker ble bygd. Tekstilindustrien la grunnlaget for økonomisk vekst, godt hjulpet av innføringen av dampkraft den 3. februar 1855 og en jernbanetunnel den 1. november 1874. Nye tekstilmaskiner gjorde landsbyens bedrifter svært anerkjente.

Den 1. januar 1899 ble begge de to sammenvokste landsbyene – Alt-Gersdorf og Neu-Gersdorf, slått sammen til den nye kommunen Alt- und Neugersdorf. I september samme år ble navnet endret til Neugersdorf. Den 15. desember 1924 fikk Neugersdorf bystatus.

Eierskap
I 1636 og 1777 var Neugersdorf eid av herregodset Rumburg (Rittergut Rumburg) i Böhmen. I 1858 og 1875 er stedets adel oppført som herregods (Rittergut).

Type bosetning
I 1657 var Neugersdorf en landsby (Dorf). I 1820 hadde den status som kjøpstad (Marktflecken), og i 1924 fikk den status som by.

Administrativ tilhørighet
Neugersdorf var i 1777 en del av Bautzener Kreis. I 1843 ble byen innlemmet i Landgerichtsbezirk Bautzen, og i 1856 ble den en del av Gerichtsamt Ebersbach. I 1875 ble den en del av Amtshauptmannschaft Löbau.

Neugersdorf var en by i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har byen vært en del av Landkreis Görlitz.

Folketall
 År Innbyggere 1777 4 besittende menn, 32 gartnere,207 drenger, 11 tomme hus  1834 2 325 1871 3 562 1890 4 972 1910 11 595 1925 11 165 1939 11 026 1946 12 526 1950 13 313 1964 11 970 1990 7 725 2000 6 660 2007 6 163 2008 6 040 2009 5 978

Politikk
Borgermester
 Verena Hergenröder (partiløs)

Byvåpenet
100px|ByvåpenetByens våpen ble tildelt i 1931. Det er svart og gult, og viser en Trane som holder en hestesko i høyre klo. 

Ved den sørlige enden av Beerberg ligger en tranedam, en gammel krybbe (for dyr), som ble utlånt til landsbyen i 1740. Landsbyen hentet sitt emblem fra denne tranedammen.
Vennskapsbyer
 20px Kommunen Gründau i Hessen
 20px Byen Krapkowice i Polen

Severdigheter
Kilde til Spree
 Neugersdorf er kjent som den geografiske beliggenheten til en av de tre kildene til elven Spree. Offisielt heter det seg at elven har sin kilde i Volksbadstraße (avbildet til høyre). I virkeligheten har elven sitt utspring omkring 600 meter lenger sørvest, i Spreequellenstraße, og føres med rør til Volksbadstraße.

Byggverk
 Bismarckturm er et 19,5 m høyt byggverk av stein, reist i 1904, som befinner seg 474 meter over havet på landsbyens høyeste punkt.
 Evangelisk-Luthersk kirke i barokk bygningsstil, oppført i årene fra 1735 til 1738. Det nåværende 64 meter høye kirketårnet stammer fra 1872.
 Vanntårn fra 1929. Et godt synlig kjennemerke for Neugersdorf.
 Stadtbezirk Büttnerborn er et typisk eksempel på et Umgebindehaus, som er utbredt i Oberlausitz.

Minnesmerke
 I en park foran rådhuset, står et minnesmerke over nasjonalsosialismens ofre.

Sport
 Den viktigste sportsklubben i Neugersdorf er FC Oberlausitz. Den spiller for tiden i Landesliga Sachsen (2009/2010). Fra 2001 til 2006 spilte fotballklubben i Oberliga Süd.

Bilder
Bilder fra det 282. Jacobimarked i Neugersdorf, den 27. juli 2010

Referanser

 Litteratur 
 Autorenkollektiv: Die südöstliche Oberlausitz mit Zittau und dem Zittauer Gebirge, Reihe Werte unserer Heimat, Bd. 16, Akademie Verlag, Berlin 1971.
 Karl August Fritsche: Chronik der Stadt Neugersdorf. Ortsgeschichte der Parochie Gersdorf, Verlag Ostsachsen Druckerei, Löbau 1929. (Nytrykk av originalutgaven fra 1857) (Digitalisert)
 Carl Melzer: Chronik von Neugersdorf, Verlag Teller & Roßberg, Neugersdorf 1903. (Digitalisert)
 Stadt Neugersdorf (Hrsg.): Neugersdorf. Stadt am Hutungsberg, Lusatia-Verlag, Bautzen, Juli 2007, ISBN 393675831X, ISBN 978-3936758313.

Kategori:Ebersbach-Neugersdorf
Kategori:Byer grunnlagt i 1924
Kategori:1924 i Tyskland
Kategori:Kommuner opphørt i 2011
Kategori:2011 i Tyskland
Kategori:Tidligere kommuner i Sachsen